Արամ աքեպիսկոպոս Աթեշյանը կշարունակի մնալ Պոլսո Հայոց պատրիարքի փոխանորդի պաշտոնում, որոշումը կայացվել է պատրիարքարանի հոգևոր խորհրդի՝ օրեր առաջ կայացած արտահերթ ժողովը: Դրան նախորդել էր Ստամբուլի նահանգապետարանում Թուրքիայի ներքին գործերի նախարար Սուլեյման Սոյլուի և պատրիարքի ընտրության կազմակերպմամբ զբաղվող նախաձեռնող խմբի անդամների ու հայ համայնքի հիմնադրամների ղեկավարների մասնակցությամբ արտահերթ ժողովը: Պատրիարքարանի հրապարակած հայտարարությունը կոչ էր անում վերադառնալ 2016 թվականի հոկտեմբերի 26-ի կրոնական ժողովից առաջ եղած վիճակին՝ նշելով, որ պատրիարք Մեսրոպ Մութաֆյանի առողջական խնդիրները բավարար հիմք չեն նրան հանգստի ուղարկելու և նոր պատրիարք ընտրելու համար: Թուրքագետ Տիգրան Լոքմագյոզյանը հայտնել է, որ Ստամբուլի Ֆերիգյուղի հայկական եկեղեցում Բարեկենդանի պատարագի ժամանակ Բեսսե Քաբաք անունով մի կին բոյկոտել է Արամ Աթեշյանի ելույթը: Կինն Արամ Աթեշյանի դեմ բողոքել է եկեղեցում բարձրաձայն Աստվածաշունչ կարդալով։ Աթեշյանի հրամանով կնոջը հանել են եկեղեցուց, այնուհետեւ իրավապահները նրան ուղեկցել են ոստիկանական բաժանմունք, որտեղ կինը բացատրագիր գրելուց հետո ազատ է արձակվել։